Den lille by i Himmerland delt over udsigten til at få en 36 meter høj mobilantenne placeret i byen.

Fastnettelefoner er den eneste sikre forbindelse til omverdenen, hvis man bor i landsbyen Oue i Himmerland. Her gør et hul i antennedækningen nemlig mobilsnak til noget af en tålmodighedsprøve. Alligevel har udsigten til en 36 meter høj mobilantenne fra Telenor sat sindene i kog i den sydøstlige del af byen. Over 100 borgere har i den forløbne uge skrevet under på en protestliste. Det skriver Nordjyske Stiftstidende. Dermed har frygten for antennestråler, faldende huspriser og ulyst til at kigge på en mast øjensynligt delt landsbyen. Ifølge Telenor er der dog ikke noget at frygte. Faktisk udgør god mobildækning en bosætningsfaktor for unge. - Normalt skiger udkantsområder som Oue på at få en ordentlig mobildækning, siger projektchef hos Telenor, Lars Henneberg, til avisen.